section_heading: Pasivni tragači
paragraph_text: Najčešće pasivni tragač koristi komprimirani fluid niskog vrelišta koji je prešao na jednu ili na drugu stranu (pomoću sunčeve topline stvara se tlak plina) čime uzrokuje da se tragač giba kao odgovor na neravnotežu. Kako je ovo neprecizna orijentacija, nije prikladno za određene tipove koncentrirajućih fotonaponskih kolektora, ali radi dobro za ostale fotonaponske panele. Kako bi se spriječilo prekomjerno kretanje zbog udara vjetra koriste se viskozni prigušivači. Reflektori se koriste kako bi usmjerili ranojutarnju sunčevu svjetlost na panel i držali ga nagnutim prema Suncu, što može potrajati gotovo sat vremena. To vrijeme može se značajno skratiti korištenjem samo - otpuštajućeg remena koji će pozicionirati panel neznatno pored zenita (kako fluid ne bi morao savladavati gravitaciju) i korištenjem remena navečer. Novonastali tipovi pasivnih tragača za fotonaponske solarne panele koriste hologram iza pruga fotonaponskih članaka, tako da sunčeva svjetlost prolazi kroz prozirni dio modula i reflektira se na hologram. To omogućuje sunčevoj svjetlosti da pogodi članak od zada, čime se povećava učinkovitost modula. Isto tako panel se ne mora kretati jer hologram uvijek reflektira sunčevu svjetlost iz pravilnog kuta prema ćeliji.